**Flori de măr**

*Camelia Oprița*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ce este după verdele trăit

mai adevăr de adevăr,

mai curat ca florile de măr,

nu este Dumnezeu?

De ce sunt vinovată eu

că-mi este dor de floare,

Domnul meu cel bun din casa-închisoare?

Recunosc

pasul meu contagios

de dor de viață,

de anotimp frumos.

Ce primăvară molipsitoare!

Mă uit cum se rostogolește în zare

și nu știe unde sunt…

Te-aș privi cu ochii în pământ

Adevăr de adevăr,

florile de măr.

Tu ești răspuns, speranță și cântare,

Domnul meu cel bun din casa-închisoare…